ฮั่งเส็งปิดลบ 78.27 จุด หลังข้อมูลศก.สหรัฐซบเซา
ฮั่งเส็งปิดลบ 78.27 จุด หลังข้อมูลศก.สหรัฐซบเซา
24 พ.ย. 2558

ดัชนีฮั่งเส็งตลาดหุ้นฮ่องกงปิดปรับตัวลดลงในวันนี้ โดยดัชนีฮั่งเส็งลดลง 78.27 จุด หรือ 0.35% ปิดวันนี้ที่ 22,587.63 จุด หลังสหรัฐเผยข้อมูลเศรษฐกิจที่ซบเซา ทั้งยอดขายบ้านมือสองเดือนต.ค.ที่ร่วงลง และดัชนีผู้จัดการฝ่ายจัดซื้อ (PMI) ภาคการผลิตเบื้องต้นของสหรัฐที่ชะลอตัว
นอกจากนี้ นักลงทุนยังจับตาดูข้อมูลเศรษฐกิจสหรัฐที่จะมีการเปิดเผยในคืนนี้ตามเวลาไทย ได้แก่ ราคาบ้านเดือนก.ย.จากสแตนดาร์ด แอนด์ พัวร์/เคส ชิลเลอร์ ดัชนีความเชื่อมั่นผู้บริโภคเดือนพ.ย.จาก Conference Board และดัชนีภาคการผลิตเดือนพ.ย.จากเฟดสาขาริชมอนด์